อย่างนี้สิเจ๋ง สำนักอุตุฯสหรัฐฯยอมรับผิดตรงๆ พยากรณ์พายุหิมะผิดพลาด (ชมคลิป)
สำนักงานอุตุนิยมวิทยาสหรัฐฯ ยอมรับอย่างตรงไปตรงมา พยากรณ์สภาพอากาศผิดพลาด คาดการณ์อาจเกิดพายุฤดูหนาวรุนแรงที่สุดในภาคตะวันออกเฉียงเหนือของประเทศ แต่ถึงเวลาจริง กลับไม่ได้รุนแรงตามที่คาดการณ์ไว้ จนนครนิวยอร์กต้องสั่งหยุดให้บริการรถไฟใต้ดินครั้งแรกในประวัติศาสตร์ของเมือง,สำนักข่าวต่างประเทศรายงานเมื่อวันที่ 28 ม.ค.ว่า สำนักงานอุตุนิยมวิทยาแห่งชาติสหรัฐฯ ออกแถลงการณ์ยอมรับผิดอย่างตรงๆผ่านหน้าเฟซบุ๊ก ที่ได้พยากรณ์สภาพอากาศผิดพลาด โดยคาดการณ์จะเกิดพายุหิมะถล่มภาคตะวันออกเฉียงเหนือของสหรัฐฯ ครั้งเลวร้ายในประวัติศาสตร์ แต่ปรากฏว่า กลับไม่ได้มีพายุหิมะตกหนักรุนแรงตามที่พยากรณ์ไว้ ในบางพื้นที่อาจมีหิมะตกหนักสูงถึง 90 ซม.,การพยากรณ์พายุฤดูหนาวที่พัดอย่างรวดเร็ว เป็นเรื่องท้าทายต่อการพยากรณ์สภาพอากาศมากๆ โดยพายุฤดูหนาวได้เคลื่อนตัวไปทางตะวันออกมากกว่าที่คาดการณ์ไว้ และเร็วกว่าที่คาดการณ์ไว้ด้วย ด้วยเหตุนี้จึงทำให้มีหิมะตกน้อยกว่าที่พยากรณ์ไว้ สำนักงานอุตุนิยมวิทยาแห่งชาติสหรัฐฯ ยอมรับความผิดพลาดอย่างตรงไปตรงมา,ขณะที่ นายบิล เดอ บลาซิโอ นายกเทศมนตรีนครนิวยอร์ก ได้ออกมาปกป้องการตัดสินใจของเขา เกี่ยวกับมาตรการเตือนภัยรับมือพายุหิมะในนครนิวยอร์ก แบบมากเกินกว่าเหตุว่า เขาได้ออกคำเตือนตามข้อมูลรายงานที่ได้รับมา พร้อมกับตั้งคำถามกลับว่าการเตรียมพร้อมดีกว่าการไม่เตรียมพร้อมไม่ใช่หรือ? และการที่คุณปลอดภัยก็ดีกว่าไม่ปลอดภัยไม่ใช่หรือ?,ทั้งนี้ เมื่อวันจันทร์ที่ 26 ม.ค. ทางการสหรัฐฯได้ประกาศภาวะฉุกเฉิน เตรียมพร้อมรับมือภัยพิบัติพายุหิมะถล่มในหลายรัฐทางภาคตะวันออกเฉียงเหนือ เพราะคาดการณ์ว่าจะเกิดพายุหิมะถล่มรุนแรง จนบางพื้นที่จะมีหิมะตกหนักสูงถึง 90 ซม. ส่วนทางการนครนิวยอร์กถึงกับออกคำสั่งห้ามขับขี่ยวดยานพาหนะบนท้องถนน และได้สั่งปิดระบบการเดินรถไฟใต้ดินเป็นครั้งแรกในประวัติศาสตร์ของนครนิวยอร์กเลยทีเดียว
สำนักงานอุตุนิยมวิทยาสหรัฐฯ ยอมรับอย่างตรงไปตรงมา พยากรณ์สภาพอากาศผิดพลาด คาดการณ์อาจเกิดพายุฤดูหนาวรุนแรงที่สุดในประวัติศาสตร์ทางภาคตะวันออกเฉียงเหนือของประเทศ จนทางการนครนิวยอร์กต้องสั่งหยุดให้บริการรถไฟใต้ดินครั้งแรก 
พายุหิมะ,พายุหิมะถล่ม,พายุหิมะตกหนัก,สหรัฐอเมริกา,หิมะ,สำนักงานอุตุนิยมวิทยาแห่งชาติ,พยากรณ์,สภาพอากาศ,ข่าวต่างประเทศ,ไทยรัฐออนไลน์